OBRAZLOŽENJE POSEBNOG DIJELA FINANCIJSKOG PLANA

Tehničko veleučilište u Zagrebu-RKP 22427

Sažetak djelokruga rada proračunskog korisnika
Tehničko veleučilište u Zagrebu (TVZ) javna je visokoobrazovna ustanova tehničkog usmjerenja koja izvodi stručne i specijalističke diplomske studije u području elektrotehnike, graditeljstva, informatike, računarstva, strojarstva i mehatronike. Kao najveće veleučilište u Republici Hrvatskoj, TVZ godišnje obrazuje oko 4.800 studenata koji stječu praktična i tržišno primjenjiva znanja.
Na Veleučilištu je zaposleno ukupno 225 djelatnika, od čega 151 u nastavnim, a 74 u nenastavnim službama. Studijski programi izvode se u suvremeno opremljenim učionicama i laboratorijima na više lokacija, a raspolaže se s više od 600 računala u više od 45 računalno opremljenih kabineta/učionica i 17 specijaliziranih laboratorija.
U 2024. godini dovršena je adaptacija i opremanje nastavnih prostora na kampusu Borongaj, što je omogućilo pokretanje nastave u novom prostoru od listopada 2024. Osim Borongaja, dodatno su uređeni i opremljeni prostori na Brozovoj, Holjevčevoj i Konavoskoj, čime su unaprijeđeni uvjeti za izvođenje nastave i vježbi na svim odjelima.
TVZ djeluje u skladu sa Strategijom razvoja 2022.–2027. te Programskim ugovorom s MZOM-om kroz koji se ostvaruju ciljevi u području kvalitete obrazovanja, znanstvenog razvoja, suradnje s gospodarstvom i društvene odgovornosti.

A679134 Programsko financiranje javnih visokih učilišta
Zakonske i druge pravne osnove:
· Upute za izradu Prijedloga  financijskog  plana razdjela 080-Ministarstvo znanosti, obrazovanja i mladih za razdoblje 2026. – 2028.g.
· Zakon o proračunu 
· Uredba o programskom financiranju javnih visokih učilišta i javnih znanstvenih instituta u Republici Hrvatskoj 
· Ugovor o programskom financiranju Tehničkog veleučilišta u Zagrebu
· Zakon o ustanovama 
· [bookmark: _Hlk150849542]Pravilnik o proračunskim klasifikacijama 
· Zakon o visokom obrazovanju i znanstvenoj djelatnosti 
· Strategija razvoja TVZ-a 2022.-2027.
· [bookmark: _Hlk212539385]Zakon o osiguravanju kvalitete u znanosti i visokom obrazovanju
· Pravilnik o sadržaju dopusnice te uvjetima za izdavanje dopusnice za obavljanje djelatnosti visokog obrazovanja, izvođenje studijskog programa i reakreditacije visokih učilišta 

[bookmark: _Hlk150850912]Izvor-11 (Opći prihodi i primici)
Ova aktivnost provodi se sukladno Ugovoru o programskom financiranju nastavne, znanstvene i umjetničke djelatnosti sklopljenim za razdoblje 2024.-2028. godina. Ugovorom se utvrđuje višegodišnje financiranje osnovne, razvojne i izvedbene proračunske komponente visokog učilišta sredstvima državnog proračuna Republike Hrvatske, u skladu s postupkom propisanim Zakonom o visokom obrazovanju i znanstvenoj djelatnosti i Uredbom o programskom financiranju javnih visokih učilišta i javnih znanstvenih instituta u Republici Hrvatskoj 
Aktivnost/ projekt sastoji se od sljedećih elemenata/ podaktivnosti:
       1.	Financiranja rashoda za plaće
       2.	Financiranja materijalnih prava zaposlenih
       3. Financiranja materijalnih troškova poslovanja
Aktivnost se provodi svake godine.
Strateški ciljevi koje Veleučilište mora ostvariti u sklopu ugovorenog programskog razdoblja su:
· podizanje znanstvene izvrsnosti
· jačanje suradnje s gospodarstvom te razvoj nacionalnog i regionalnog identiteta i kulture
· povećanje relevantnosti, kvalitete i učinkovitosti studiranja
· jačanje društvene odgovornosti.
· 
U razdoblju 2026.-2028. godina očekuje se porast na pozicijama ove aktivnosti, uslijed promjene Pravilnika o unutarnjem ustrojstvu i ustrojstvu radnih mjesta, a radi prevođenja koeficijenata, pri čemu dolazi do povećanja koeficijenata na pojedinim radnim mjestima te samim time i povećanja prihoda i rashoda  za plaće zaposlenih, te radi porasta broja zaposlenih na teret državnog proračuna nakon novo odobrenih radnih mjesta.
Izračun financijskog plana:
        1.	Element/ podaktivnost 1:
           Planirani broj zaposlenih u 2026.g. x iznos prosječne mjesečne plaće x 12 mjeseci + doprinosi za obvezno zdravstveno osiguranje =5.564.388,00 €
          Planirani broj zaposlenih u 2027.g. x iznos prosječne mjesečne plaće x 12 mjeseci + doprinosi za   obvezno zdravstveno osiguranje=5.872.444,00 €
         Planirani broj zaposlenih u 2028.g. x iznos prosječne mjesečne plaće x 12 mjeseci + doprinosi za  obvezno zdravstveno osiguranje=5.872.444,00 €
      2.	Element/ podaktivnost 2:
[bookmark: _Hlk212538921][bookmark: _Hlk212539037]Materijalna prava zaposlenih planiraju se u visini 268.000,00 € u svakoj od planiranih godina 2026.-2028.
    3.  Element/podaktivnost 3:
Materijalni troškovi poslovanja planiraju se u visini 1.078.700,00 € u svakoj od planiranih godina 2026.-2028.


[bookmark: _Hlk212555389]A621181 Pravomoćne sudske presude
Zakonske i druge pravne osnove:
· Zakon o plaćama u javnim službama
· Zakon o osnovici plaće u javnim službama
· Sporazum o osnovici za plaće u javnim službama
· Zakon o radu

	Pokazatelj rezultata
	Definicija
	Jedinica
	Polazna vrijednost
	Izvor podataka
	Ciljana vrijednost za 2026.
	Ciljana vrijednost za 2027.
	Ciljana vrijednost za 2028.

	Udio isplaćenih presuda u ukupnom broju donesenih presuda
	Isplata plaća po sudskim presudama
	Postotak
	0%
	Financijska služba 
	100%
	100%
	100%



Izvor-11 (Opći prihodi i primici)
Planiranim sredstvima financirat će se isplata plaća po sudskim presudama, zatezne kamate te troškovi sudskih postupaka za zaposlene na teret MZO-a.
Izvor-43 (Ostali prihodi za posebne namjene)
Planiranim sredstvima financirat će se isplata plaća po sudskim presudama, zatezne kamate te troškovi sudskih postupaka za zaposlene na vlastiti teret
Ova aktivnost provodi se na temelju pravomoćnih sudskih presuda.


[bookmark: _Hlk115959665]A679135 Programsko i ostalo financiranje javnih visokih učilišta iz evidencijskih prihoda
Zakonske i druge pravne osnove:
· [bookmark: _Hlk115867392]Zakon o visokom obrazovanju i znanstvenoj djelatnosti 
· Strategija dugoročnog razvoja TVZ-a 2022.-2027.
· Zakon o osiguravanju kvalitete u znanosti i visokom obrazovanju
· Pravilnik o sadržaju dopusnice te uvjetima za izdavanje dopusnice za obavljanje djelatnosti visokog obrazovanja, izvođenje studijskog programa i reakreditacije visokih učilišta 
· Pravilnik o proračunskim klasifikacijama 
· Zakon o proračunu 
· Upute za izradu Prijedloga  financijskog  plana razdjela 080-Ministarstvo znanosti, obrazovanja i mladih za razdoblje 2026. – 2028.g.
· Erasmus međuinstitucijski sporazumi

Ova aktivnost provodi se svake godine.
U razdoblju 2026.-2028. očekuje se ostvarenje ciljeva sukladno Strategiji dugoročnog razvoja TVZ-a 2022.-2027.

Izračun financijskog plana:
[bookmark: _Hlk150850466]Izvor-31 (Vlastiti prihodi)
Vlastite prihode čine prihodi koji se ostvaruju obavljanjem poslova na tržištu i u tržišnim uvjetima, te ih je teško točno predvidjeti stoga se planiraju na osnovi ostvarenja iz prethodnih godina. Ova vrsta prihoda ostvaruje se najvećim dijelom obavljanjem sljedećih poslova: održavanje edukacija kroz Ured za cjeloživotno učenje, pružanje usluga vještačenja te raznim sponzorstvima vezanim za studentska natjecanja. 

	Pokazatelj rezultata
	Definicija
	Jedinica
	Polazna vrijednost
	Izvor podataka
	Ciljana vrijednost za 2026.
	Ciljana vrijednost za 2027.
	Ciljana vrijednost za 2028.

	Broj pokrenutih grupa koje su završile edukaciju
	Jedan od ciljeva je jačanje kapaciteta TVZ-a za održavanjem stručnih edukacija 
	Broj grupa
	0
	Izvješće o provedbi edukacija
	3
	5
	5

	Broj studenata na natjecanjima STEM Games
	Sudjelovanje studenata na studentskim natjecanjima
	Broj studenata
	0
	Izvješće o sudjelovanju na natjecanjima
	135
	140
	140

	Broj sudjelovanja na sportskim natjecanjima
	Sudjelovanje studenata na studentskim natjecanjima
	Broj sudjelovanja
	0
	Izvješće o sudjelovanju na natjecanjima
	10
	12
	12



Izvor-43 (Ostali prihodi za posebne namjene)
Ova vrsta prihoda odnosi se na školarine studenata, a planirana je temeljem dosadašnjeg ostvarenja i planova o budućim upisnim kvotama, procjeni broja studenata koji će upisati više godine i visini školarine. Planiranim prihodima iz ovog izvora predviđeno je financiranje rashoda za plaće zaposlenih na vlastiti teret, materijalnih prava zaposlenih i materijalnih troškova poslovanja od čega se značajan iznos odnosi na troškove zakupnine i najamnine, nabavu dugotrajne nefinancijske imovine i financiranje troškova vanjske suradnje obzirom da vanjski suradnici velikim djelom sudjeluju u izvođenju studijskih programa.

	Pokazatelj rezultata
	Definicija
	Jedinica
	Polazna vrijednost
	Izvor podataka
	Ciljana vrijednost za 2026.
	Ciljana vrijednost za 2027.
	Ciljana vrijednost za 2028.

	Uređene predavaone i laboratoriji za održavanje nastave  
	Uređenje i opremanje učionica i laboratorija za potrebe nastave.
	Broj novouređenih  predavaona i laboratorija 
	0
	 TVZ
	16
	18
	18




[bookmark: _Hlk181979012] Izvor 51 (Programi unije)
Izračun financijskog plana:
Prihodi iz ovog izvora planirani su na temelju pisane obavijesti o dodjeli sredstava Agencije za mobilnost i programe Europske unije, a odnose se na programe Erasmus+.

 Ova aktivnost/projekt sastoji se od sljedećih podprojekata:
Broj: 2023-1-HR01-KA171-HED-000136245 - Mobilnost studenata i osoblja Tehničkog veleučilišta u Zagrebu
 Broj: 2024-1-HR01-KA131-HED-000197947 - Mobilnost studenata i osoblja Tehničkog veleučilišta u Zagrebu      
Broj: 2024-1-HR01-KA171-HED-000222332 - Mobilnost studenata i osoblja Tehničkog veleučilišta u Zagrebu
Broj: 2025-1-HR01-KA131-HED-000311729 - Mobilnost studenata i osoblja Tehničkog veleučilišta u Zagrebu 
 Broj: 2025-1-HR01-KA171-HED-000321693 - Mobilnost studenata i osoblja Tehničkog veleučilišta u Zagrebu  

Izvor 61 (Donacije)
Ova vrsta prihoda planira se ostvariti u okviru projekata:

1. Seed2STEM: Planting the Future of Education i trebao bi biti uplaćen od strane partnera na projektu, a to je Udruga za održivi razvoj "Pozitiva Samobor". 
Specifični ciljevi projekta su: 
- poticanje poljoprivrede i ekoloških poljoprivrednih aktivnosti temeljenih na STEM-u, suradničkih partnerstva između organizacija mladih, dionika i agrobiznisa kako bi se mladima omogućilo sudjelovanje u znanstvenom iskustvu učenja, tj. međusektorskog i suradničkog učenja; 
- uspostavljanje veze između poljoprivrede i STEM-a kako bi se proizveli inovativni rezultati za mlade,  
- uključivanje mladih u STEM učenje unutar i izvan učionice i stvaranje dugoročne koristi za poduzetništvo mladih u industriji,
- razvijanje skupa praktičnih materijala, alata i smjernica koje će doprinijeti primjeni novih metoda u radu s mladima,
- podržavanje prijelaza na kružno (zeleno) gospodarstvo razvojem međusektorske suradnje i pristupe koji mladima omogućuju stvaranje, osiguranje i zadržavanje zelenih poslova, 
- Promicanje Erasmus+ i EU mogućnosti za mlade.

2. Prepoznavanje i razotkrivanje dezinformacija – nove tehnologije, iskustvo i znanje kao alati i trebao bi biti uplaćen od strane nositelja projekta, a to je Zagrebačka škola ekonomije i managementa (ŽŠEM)
Projekt je financiran u okviru Programa potpora male vrijednosti (de minimis) za mjeru NPOO C1.1.1. R6-I2 USPOSTAVA PROVJERE MEDIJSKIH ČINJENICA

  Ciljevi projekta: 
-osnivanje „Fact-checking centra“, novog neovisnog provjeravatelja točnosti informacija na ZŠEM-u,
-uspostavljanje i jačanje sustava provjere informacija,
-uvođenje fact-checkinga kao dijela kolegija u sklopu nekoliko kolegija na ZŠEM-u,
-edukacije članova projektnog tima 
-edukacija 200 studenata i 20 nastavnika dvaju veleučilišta (ZŠEM i TVZ) te 10 novinara
-izrada brošure u svrhu borbe protiv dezinformacija i osvještavanju javnosti o problemu dezinformacija 
-izrada procedura i metodologija provjere informacija te politika objave ispravaka 
-radio emisije na temu dezinformacija i borbe protiv dezinformacija 
-organizacija tribina/okruglih stolova o problemu dezinformacija i borbi protiv dezinformacija u javnom prostoru 
-predavanje na temu “Kada dezinformacija postaje istina?“
-promidžba i vidljivost projekta  

3. Gradimo budućnost sa STEM-om, ŠIFRA PROJEKTA: SF.2.4.06.04.0010
Projekt "Gradimo budućnost sa STEM-om" doprinijet će jačanju kapaciteta Gradskog društva Crvenog križa Križevci i Udruge Maštara kao organizacijama civilnog društva za popularizaciju STEM-a među djecom i učenicima u partnerstvu s Tehničkim veleučilištem u Zagrebu i Veleučilištem u Križevcima koji će održati izobrazbe i mentoriranja. Partneri na projektu su još 4 odgojno-obrazovne institucije s područja djelovanja GDCK Križevci. Kroz projekt će se provoditi razne aktivnosti poput izobrazbi, mentoriranja, radionica s djecom i učenicima, promoviranje STEM-a na javnim mjestima, te promoviranje STEM-a u koje su uključena djeca i učenici. U projekt se planira uključiti ukupno 602 djece i učenika koji će razviti STEM vještine kroz ukupno 242 radionice. Cilj je uključiti sve bez obzira na socioekonomske razlike. Pohađanjem različitih studijskih posjeta i sajmova/konferencija OCD-i će steći znanja i vještine za provedbu programa u području promocije STEM-a među djecom i učenicima, ali i povećati utjecaj i vidljivost u promociji znanosti u društvu jer ODC-i kao izvaninstitucionalne organizacije mogu ponuditi drugačije i inovativnije pristupe upoznavanja s osnovnim i stručnim sadržajem pojedinih područja znanosti i tehnologije uz pomoć stručnog vodstva.

	Pokazatelj rezultata
	Definicija
	Jedinica
	Polazna vrijednost
	Izvor podataka
	Ciljana vrijednost za 2026.
	Ciljana vrijednost za 2027.
	Ciljana vrijednost za 2028.

	Provođenje mentoriranja od strane partnera
	Jedan od ciljeva projekta su odrađene mentoriranja
	Broj provedenih mentoriranja
	

0
	Izvješće o provedbi projekta
	

8
	

0
	

0



4. Kad ODRASTEM – Odraz znanosti za STEM budućnosti, ŠIFRA PROJEKTA: SF.2.4.06.04.0002
Projektom će se unaprijediti kapaciteti i kompetencije udruga za djelovanje u STEM području, uspostaviti dugoročna suradnja s akademskim institucijama te potaknuti interes učenika za znanstvena zanimanja i popularizaciju znanosti među širom populacijom. Projektom će se provesti 120 radionica za više od 1.500 učenika te organizirati 12 javnih događanja posvećenih promociji STEM-a. Također, doprinijet će popularizaciji znanosti među širom populacijom. Različite aktivnosti, poput edukacija, studijskih posjeta, STEM akademije i mentorske podrške, omogućit će sudionicima stjecanje praktičnih znanja i vještina, dok će brojne radionice za učenike i javna događanja doprinijeti popularizaciji STEM-a u zajednici.

	Pokazatelj rezultata
	Definicija
	Jedinica
	Polazna vrijednost
	Izvor podataka
	Ciljana vrijednost za 2026.
	Ciljana vrijednost za 2027.
	Ciljana vrijednost za 2028.

	Provođenje mentoriranja od strane partnera
	Jedan od ciljeva projekta su odrađene mentoriranja
	Broj sati provedenih mentoriranja

	Provođenje radionica za djecu
	Jedan od ciljeva projekta su odrađene radionice
	Broj radionica iz STEM područja za djecu i učenike
	0
	Izvješće o provedbi projekta

K679129.001 Razvojne istraživačke potpore

Zakonske i druge pravne osnove:
· [bookmark: _Hlk212473095]Upute za izradu Prijedloga  financijskog  plana razdjela 080-Ministarstvo znanosti, obrazovanja i mladih za razdoblje 2026. – 2028.g.
· Zakon o proračunu 
· Uredba o programskom financiranju javnih visokih učilišta i javnih znanstvenih instituta u Republici Hrvatskoj 
· Ugovor o programskom financiranju Tehničkog veleučilišta u Zagrebu

 Izvor 581 (Mehanizam za oporavak i otpornost)
Ova vrsta prihoda ostvaruje se u okviru Programskih ugovora financiranih iz Nacionalnog plana oporavka i otpornosti, a sredstva nam doznačuje nadležno ministarstvo. Dodijeljena sredstva planiramo utrošiti u sklopu 4 projekta:

1.Primjena VR tehnologije i neuronskih mreža u području računalne sigurnosti i digitalne forenzike (VRAI)   
Opis projekta: 
Projekt je namijenjen istraživanju u području VR tehnologija i neuronskih mreža. Projekt je predviđen u multidisciplinarnom području: tehničke znanosti računarstvo, tehničke znanosti grafičke tehnologije, te društvene znanosti, informacijske i komunikacije tehnologije. U svim područjima predviđeni su znanstveni doprinosi. Predviđena je dodatna vrijednost u opremanju računalnog laboratorija te pokretanju jednog ili više kolegija na stručnim studijima TVZ-a. U području društvenih znanosti provede se istraživanja u području digitalne forenzike odnosno prepoznavanja odlika dobi i spola na VR uređajima te kvaliteti primjene koncepta učenja primjenom VR uređaja. U sklopu istraživanja planiran je društveni doprinos posjetom škola i sajmova sa ciljem poticanja STEM područja. U području tehničkih znanosti računarstvo napraviti će se analiza dobivenih rezultata istraživanja u području VR te će se pokušati upotrebom neuronskih mreža ostvariti preciznije odlučivanje. Upotrebom neuronskih mreža pokušati će se donijeti odluke iz područja kvalifikacije naziva domena te provesti analize drugih problema temeljem dosadašnjih radova članova istraživačkog tima sa ciljem pokretanja istraživačke grupe. U području tehničkih znanosti grafičke tehnologije ocijeniti će se mogućnost primjene infracrvenog spektra VR sustava u vidljivom sustavu.

2.Analiza parametara površine metalnih prevlaka nanesenih na polimerne tvorevine proizvedene aditivnom tehnologijom pomoću računalnog vida (APPMPPTRV)
Opis projekta:
 Injekcijsko prešanje polimernih komponenata je dugo korišteno za serijsku proizvodnju, no suočava se s izazovima. Aditivna tehnologija donosi nove mogućnosti, no ograničenja u izboru materijala i mehaničkim svojstvima zahtijevaju inovativna rješenja. Istraživanje elektrokemijskog nanošenja metalnih prevlaka na polimerne komponente dobivene aditivnom tehnologijom je nova grana istraživanja. Projektom se usredotočuje na unapređenje procesa proizvodnje polimernih komponenata s metalnim prevlakama i prevazilaženje izazova aditivne tehnologije. Istraživat će se elektrokemijsko nanošenje prevlaka na različite polimere, s posebnim naglaskom na optimizaciju debljine prevlake. Također, u istraživanju će se koristiti računalnim vidom i strojnim učenjem za analizu komponenata na razini piksela radi identifikacije materijala i mjerenja debljine prevlake na slikama presjeka polimernih komponenata. Time bi se automatizirala analiza, povećala točnost, smanjila subjektivnost i greške te ubrzo proces. Dodatno, u okviru projekta bi se istražila hidrodinamička i toplinska svojstva koja se pojavljuju unutar kalupnih šupljina kod alata za injekcijsko prešanje polimera. Time će se omogućiti analiza povezanosti parametara u realnim uvjetima sa parametrima analize površine dobivene pomoću računalnog vida.

3.Mreža inovacija: predikcija, digitalizacija i praćenje rada električnih sustava
Opis projekta: 
U sklopu modernizacije i digitalizacije laboratorija za električne strojeve i transformatore želi se postići poticajno razvojno istraživačko okruženje u kojem će se vršiti primijenjena i eksperimentalna ispitivanja u laboratorijskom okruženju koja će omogućiti razvoj ekspertnih kompetencija studenata, ali i jačanje kapaciteta institucije u području primijenjenih istraživanja i ispitivanja u području elektroenergetike i elektrostrojarstva. Cilj je provoditi istraživanja i eksperimentalna ispitivanja iz područja električnih rotacijskih strojeva, razvoj napredne i pametne senzorike sa svrhom dijagnostike i detekcije potencijalnih kvarova na strojevima, provesti usporedbu različitih vrsta metodologija i metoda detekcije kvarova, izrade naprednih algoritama sa svrhom prediktivnog održavanja i održavanja temeljenog na stanju stroja (a koje je rezultata njenog stalnog i kontinuiranog praćenja kroz sustave nadzora i monitoringa). Drugi cilj projekta je implementacija laboratorija digitalnih elektroenergetskih postrojenja. Ovim laboratorijem omogućilo bi se izvođenje laboratorijskih vježbi iz područja zaštite, automatizacije i upravljanja digitalnih EE postrojenja koje sada nije moguće izvesti zbog nedostatka potrebne opreme. Time bi studenti osim teoretskih znanja mogli dobiti i kvalitetna praktična znanja potrebna za poslove inženjeringa u takvim sustavima što direktno utječe i na njihovu konkurentnost na tržištu rada.

4.Realna reprodukcija flore izvedena blizancima bojila u vidljivom i blisko infracrvenom području spektra sa primjenom na tekstil
Opis projekta: 
U istraživanju će se razvijati metoda kojom se boje iz prirode realno reproduciraju na tekstilni materijal. Spoznajom da procesne boje u tisku imaju dualni karakter te su izvedene realne reprodukcije flore u vidljivom i blisko infracrvenom području spektra za otiskivanje na papir, postavlja se tvrdnja da je izvediva reprodukcija koja sadrži vlastite vrijednosti flore u oba područja spektra za otiskivanje na tkaninu. Kako priroda ima vlastiti NIR sadržaj, tendencija je da se sve informacije koja flora sadrži u oba spektra vjerodostojno prenesu kroz fazu reprodukcije, uz praćenje kontrole kvalitete kroz cijeli proces pripreme za otiskivanje na tekstil. Mjerenja su usmjerena prema izvođenju receptura bojila i optimalizaciju količine blizanaca bojila za kvalitetan otisak na tkanini, čime će se postići nova grafička reprodukcija na tekstilu koja ima isti odaziv u NIR području kao i flora u svom prirodnom staništu. Pomoću algoritma za spajanje slika iz dva spektralna područja razvijena je teorija blizanaca boje, koji će se eksperimentalnim metodama prilagođavati za izvedbu na tekstil. Ovim istraživanjem proširit će se INFRAREDESIGN® teorija za prikaz flore te će se iz dobivenih rezultata razviti metode koje će realno prikazivati tonove iz prirode.

